**Ja se kajem**

Ja se kajem Bože mili, od svakoga grijeha moga.
Moje srce gorko cvili jer uvrijedih tebe Boga. 2x

Milosrđe tvoje veće nego moje sve krivine,
Tvoja milost pustit neće, skrušen grješnik da pogine. 2x

Ja te ljubim dobri Bože, iz dna srca ljubim tebe.
Što mi više duša može, više nego samog sebe. 2x

Ja sam spravan svekoliko izgubiti i umrijeti,
Nego tebe rajska diko, unapredak uvrijediti. 2x

Grijehe svoje i prikore namjesniku tvom otkrit ću.
I što god mi da pokore bogoljubno izvršit ću. 2x

**Milosti je čas**

Kruh svoj s gladnim dijeli, tužna razveseli,
bolesna pohodi, slijepca k cilju vodi.
Milosti je čas, Isus zove nas! Milosti je čas Isus zove nas!

Žedna vodom poji, tjeskobna spokoji,
samotnom pristupi, srca ne otupi.
Milosti je čas, Isus zove nas! Milosti je čas Isus zove nas!

Mira tvorac budi, nikoga ne sudi,
potlačena brani, blagi sad su dani.
Milosti je čas, Isus zove nas! Milosti je čas Isus zove nas!

Protivnika ljubi, nadanja ne gubi,
Kristu budi vjeran, Duhom naprijed tjeran.
Milosti je čas, Isus zove nas! Milosti je čas Isus zove nas!

**Narode moj ljubljeni**

Narode moj ljubljeni, među svim odbrani,
i od Oca mojega na službu izbrani.

Narode moj reci mi, a na čudo sebi:
kakvu li sam nepravdu učinio tebi?

Kroz to more Crveno vođah te po suhom,
Faraona utopih u valovlju morskom.

Četrdeset punih ljet u pustinji hranu
davo sam ti obilnu, anđeosku manu.

I čudesa stvaro sam međ tobom živući,
bolesne ozdravljajuć, mrtve podižući.

**O Isuse daj da pjevam**

O Isuse, daj da pjevam muku tvoju, suze lijevam,
gledajuć te nevina, za nas grešne mučena.
Isukrste, svoju muku tisni u srca svome puku;po toj muci ti nam daj poslije smrti vječni raj!

Na maslinskoj moliš gori, tu te smrtna muka mori
i oblijeva krvav znoj, Isuse, o Bože moj.
Isukrste, svoju muku tisni u srca svome puku;po toj muci ti nam daj poslije smrti vječni raj!

Ah, ti mirno križ svoj nosiš, nit se tužiš, niti prosiš,
dobar pastir duša svih, rado trpiš sve rad njih.
Isukrste, svoju muku tisni u srca svome puku;po toj muci ti nam daj poslije smrti vječni raj!

I najposlije među dvama raspeše te zločincima;
a ti praštaš dušom svom svima svojim zlotvorom.
Isukrste, svoju muku tisni u srca svome puku;po toj muci ti nam daj poslije smrti vječni raj!

Skrušenomu sad i meni prosti Kriste božanstveni.
Kad mi dođe smrtni čas, daj mi tada vječni spas.
Isukrste, svoju muku tisni u srca svome puku;po toj muci ti nam daj poslije smrti vječni raj!

**O Isuse izranjeni**

O Isuse izranjeni, drvu križa pribijeni,
dušu si ispustio, dušu si ispustio.

Pustit nigda tebe neću, nit svog srca vrijeđat sreću,
nikad više grijesima, nikad više grijesima.

Od ljubavi prevelike za sve ljude, nas grešnike ah,
da te ne ljubim ja, ah da te ne ljubim ja?

Ljubavlju ću ljubav vraćat, za sve boli vijek ću plaćat
slatkom tebi utjehom, slatkom tebi utjehom.

Daj da rado svagda snosim križ i muke,
pa te prosim, daj mi za to milosti, daj mi za to milosti.

Kada kucnu zadnji časi, ti me, dobri Kriste spasi,
nemoj me osuditi, nemoj me osuditi.

**O Isuse ja spoznajem**

O Isuse ja spoznajem da sam tebi zgriješio, teškim grijehom,
jadnik, tvoju ljubav sam izgubio, ljubav sam izgubio.

S Judom sam i Kajfom tebi svjedočio, sudio,te s Herodom i
Pilatom tebi smrt dosudio, tebi smrt dosudio.

O Isuse ja se kajem; grešnom meni milost daj, da ti služim sve
do smrti i da stečem vječni raj, i da stečem vječni raj!

**O Marijo mila**

O Marijo mila, mi sada smo tu,
usliši nam pjesmu, daj vapaj nam čuj!
Na putu života križ čeka nas ljut, daj, Majko nam kaži ti u nebo put.

Pokazuj nam stazu kud stupo Sin tvoj,
gdje svršio muku i preteški boj.
Na putu života križ čeka nas ljut, daj, Majko nam kaži ti u nebo put.

**Počinje se strašna muka**

Počinje se strašna muka koju trpi Isus Bog.
Na što njega samo nuka naroda grijeh nevoljnog.
Daj nebeski sveti Oče, da nam srce proplače. 2x

Židovi su nemilosni okrutno ga mučili,
pa ga svega pogrđena pod križ teški skučili.
Daj nebeski sveti Oče, da nam srce proplače. 2x

Ah, što Isus tad podnese neće nitko dovijeka!
Nit izreći to ne mogu usta bijedna čovjeka.
Daj nebeski sveti Oče, da nam srce proplače. 2x

**Stala Majka pod raspelom**

Stala Majka pod raspelom, pod raspetim Sinka tijelom.
Zaplakala gorki plač. Zaplakala gorki plač.

Kanda dušu tugujuću, rascviljenu stradajuću
probode joj britki mač. Probode joj britki ma.

Turobna i ražaljena bješe Majka preblažena,
Majka Sina jedinog. Majka Sina jedinog.

**Stala plačuć tužna Mati**

Stala plačuć tužna Mati, gledala je kako pati: Sin joj na križ uzdignut.

Dušom njenom razboljenom, rastuženom, ražaljenom, prolazio mač je ljut.

O koliko ucviljena bješe ona uzvišena Majka Sina jedinog.

Bol bolova sve to ljući blaga Majka gledajući muke slavnog Čeda svog.

Koji čovjek ne bi plako Majku Božju videć tako u tjeskobi tolikoj.

Tko protužit neće s čistom, kada vidi gdje za Kristom razdire se srce njoj.

Zarad grijeha svoga puka gleda njega usred muka i gdje bičem bijen bi.

Gleda svoga milog Sina, ostavljenog sred gorčina, gdje se s dušom podijeli.

Vrelo milja, slatka Mati, bol mi gorku osjećati daj, da s tobom procvilim.

Neka ljubav srca moga gori sveđ za Krista Boga, da mu u svem omilim.

Neka dođu i na mene patnje za me podnesene Sina ranjenog.

Daj mi s tobom suze livat Raspetoga oplakivat, dok na svijetu budem ja.

U tom društvu zu križ stati s tobom jade jadovati želja mi je jedina.

Kada dođu smrtni časi, Kriste Bože, nek me spasi Majke tvoje zagovor.

Kad mi zemlja tijelo primi, dušu onda uzmi ti mi u nebeski blažen dvor.

**Svaka duša**

Svaka duša, koja hoće Krista pravo ljubiti, koja neće,
svoje sreće u nebu izgubiti, nek pogleda te pokuša
što sve trpi njegva duša, nek razmisli boli mu!

Gorku čašu teških muka htjede za nas popiti, biče, trnje,
ruglo i smrt-sve u žrtvu stopiti. Oj protrni nad tim
djelom, dušom se obrati cijelom k Spasitelju svojemu!

O čovječe, nevrijedniče, tu mi muku razmisli, pa obećaj,
moj grešniče, da ga mučit nećeš ti: grijehom njega
raspinjati, nit ga zlobom obružiti, neg raj duši dobiti!

**Prosti, moj Bože**

Prosti, moj Bože, kajem se prosti: gle, u žalosti srce mi mre.
Prosti moj Bože, moje slaboće, pakosne zloće prosti mi blag.

Bez broja dare meni si dao, a ja sam jao, neharni stvor.
Prosti moj Bože, moje slaboće, pakosne zloće prosti mi blag.

Milost mi tvoja prečesto sinu, ali je rinuh od sebe ja.
Prosti moj Bože, moje slaboće, pakosne zloće prosti mi blag.

Odavno veće crnu mi pakost, ludu mi mlakost podnosiš ti.
Prosti moj Bože, moje slaboće, pakosne zloće prosti mi blag.

Zaslužih pako mnogo već puta, ludo odlutah od tebe ja.
Prosti moj Bože, moje slaboće, pakosne zloće prosti mi blag.Mrzim na grijehe, oprati želim suzama vrelim svaki im trag. Prosti moj Bože, moje slaboće, pakosne zloće prosti mi blag.